

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.65

 (protokols Nr.2, 29.p.)

**Par Priekuļu novada Sociālā dienesta nolikuma apstiprināšanu**

Dome izskata jautājumu par Priekuļu novada Sociālā dienesta nolikuma apstiprināšanu.

Priekuļu novada Sociālā dienesta vadītāja E.Rancāne ziņo, ka 2009.gada 30.jūlijā Priekuļu novada domes sēdē apstiprinātā Priekuļu novada Sociālā dienesta nolikuma esošā redakcija šobrīd neatbilst spēkā esošajiem normatīvajiem aktiem, funkcijām un uzdevumiem, ko faktiski veic Sociālais dienests. Tā kā pašreizējā nolikumā ir nepieciešams veikt būtiskus redakcionālus grozījumus un papildinājumus, tad atbilstoši juridiskās tehnikas prasībām lietderīgāk ir apstiprināt jaunus iestādes nolikumu.

Pamatojoties uz likuma „Par pašvaldībām” 21.panta pirmās daļas 8.punktu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var izveidot, reorganizēt un likvidēt pašvaldības iestādes, pašvaldības kapitālsabiedrības, biedrības un nodibinājumus, apstiprināt pašvaldības iestāžu nolikumu, 41.panta 2.punktu, kas nosaka, ka pašvaldības dome pieņem iekšējos normatīvos aktus (noteikumus, nolikumus, instrukcijas), Valsts pārvaldes iekārtas likuma 73.panta pirmās daļas 1.punktu, 2009.gada 30.jūlija Priekuļu novada domes lēmumu „Par Priekuļu novada Sociālā dienesta nolikuma apstiprināšanu” (protokols Nr.5, p.8.), un atbilstoši Priekuļu novada domes Sociālo lietu jautājumu komitejas 2019.gada 25.februāra (protokols Nr.2), Finanšu komitejas 2019.gada 25.februāra (protokols Nr.2) lēmumiem, atklāti balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav , ATTURAS –nav, Priekuļu novada dome **nolemj**:

1. Apstiprināt Priekuļu novada Sociālā dienesta nolikumu.
2. Ar šī lēmuma spēkā stāšanos atzīt par spēku zaudējušu Priekuļu novada Sociālā dienesta nolikumu, kas apstiprināts Priekuļu novada domes 2009.gada 30.jūlija sēdē (protokols Nr.5, p.8).
3. Atbildīgā par lēmuma izpildi Priekuļu novada Sociālā dienesta vadītāja E.Rancāne.
4. Kontroli par lēmuma izpildi uzdot Priekuļu novada pašvaldības izpilddirektoram F.Puņeiko.

Domes priekšsēdētāja (paraksts) Elīna Stapulone